ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2714/99

υποβολή: Sylvia-Yvonne Kaufmann (GUE/NGL) προς την Επιτροπή

(18 Ιανουαρίου 2000)

Θέμα: Παραβιάσεις ανθρώπινων δικαιωμάτων στο Ιράν

Στις 27 και 28.11.1999 καταδικάστηκε ο κορυφαίος μεταρρυθμιστής πολιτικός και τ. Υπουργός Εσωτερικών Αμπντουλάχ Νούρι σε πενταετή φυλάκιση και απαγορεύτηκε η κυκλοφορία της εφημερίδας του «Χορντάντ». Το ίδιο σαββατοκύριακο είχε καταδικαστεί ο εκδότης της εφημερίδας «Ασρ-ε Ασαντεγκάν» Μασαλάχ Σαμσολβαεζίν σε τρία χρόνια φυλάκιση, του επιβλήθηκε χρηματικό πρόστιμο και πενταετής απαγόρευση εργασίας μετά την έκτιση της ποινής του.

Πώς κρίνει η Επιτροπή τη σύλληψη αυτή και διαβλέπει δυνατότητες παρέμβασηςπέρ του εν λόγω κρατουμένου ή διαβήματος στην Ιρανική Κυβέρνηση για να διαπιστωθεί ποια τύχη του επιφυλάσσεται;

Κοινή απάντηση του κ. Patten εξ ονόματος της Επιτροπής στις γραπτές ερωτήσεις E-2713/99, E-2714/99 και E-2715/99

(2 Φεβρουαρίου 2000)

Η Επιτροπή παρακολουθεί με ενδιαφέρον την εξέλιξη των ανθρωπίνων δικαιωμάτων στο Ιράν. Τα θέματα που αφορούν τα ανθρώπινα δικαιώματα εξετάζονται σε συνεχή βάση στο πλαίσιο του εκτεταμένου διαλόγου μεταξύ της Ένωσης και του Ιράν. Αυτό συνέβη και κατά την πλέον πρόσφατη συνάντηση της τρόικας με τον αναπληρωτήπουργό εξωτερικών του Ιράν στο Ελσίνκι, την 1η Δεκεμβρίου 1999.

Η Επιτροπή συμμετέχει επίσης στο σχετικό διάβημα της Ένωσης προς το Ιράν. Η τρόικα της Ένωσης πραγματοποίησε κατά το φθινόπωρο 1999 σειρά διαβημάτων σχετικά με τους 13 ιρανούς της εβραϊκής κοινότητας, όπως επίσης και τα κράτη μέλη. Στις 3 Οκτωβρίου 1999 πραγματοποιήθηκε διάβημα της τρόικας της Ένωσης όσον αφορά τη θανατική ποινή η οποία φέρεται ότι έχει επιβληθεί σε τέσσερις φοιτητές.

Οι δυνατότητες της Ένωσης να επηρεάσουν την κατάσταση στο Ιράν είναι σχετικά περιορισμένες δεδομένης της έλλειψης συμβατικών σχέσεων και του χαμηλού επιπέδου των διμερών ανταλλαγών απόψεων. Ωστόσο, το καθεστώς του Ιράν είναι δεκτικό στις διεθνείς πιέσεις εφόσον προσπαθεί να βελτιώσει τις σχέσεις του με την Ένωση και άλλους εταίρους. Ωστόσο, για να είναι αποτελεσματική, μία τέτοια πίεση θα πρέπει να είναι μετρημένη προκειμένου να μη δημιουργηθεί εντύπωση εξωτερικής παρέμβασης.

Στην περίπτωση των 13 ιρανών της εβραϊκής κοινότητας, οι ιρανοί αντιπρόσωποι δήλωσαν ότι οι κρατούμενοι θα δικασθούν στο πλαίσιο ορθής και δίκαιης διαδικασίας. Διατυπώθηκε ακόμα ότι ενδεχομένως να απελαθούν «για λόγους εθνικού συμφέροντος». Οι ιρανικές αρχές γνωρίζουν επίσης προφανώς τις πολύ αρνητικές διεθνείς αντιδράσεις σε περίπτωση εκτέλεσης της θανατικής ποινής των ηγετών του φοιτητικού κινήματος.
ΓΡΑΠΤΗ ΕΡΩΤΗΣΗ E-2767/99

υποβολή: Bart Staes (Verts/ALE) προς την Επιτροπή

(18 Ιανουαρίου 2000)

Θέμα: Ενίσχυση για σκάφη της εσωτερικής ναυσιπλοΐας μικρότερα των 1000 τόνων

Το ευρωπαϊκό δίκτυο πλωτών ποταμών εφόσον χρησιμοποιηθεί εντατικά από την εσωτερική ναυσιπλοΐα μπορεί να συντελέσει σημαντικά και χωρίς να επιβαρύνει το περιβάλλον στην επίλυση του προβλήματος της κυκλοφορίας. Ορθή ανάπτυξη και συντήρηση του δικτύου πλωτών ποταμών μπορεί να αποτελέσει σημαντικό παράγοντα προκειμένου να μεταστραφεί ένα μέρος των οδικών μεταφορών, προς τις μεταφορές με πλοία.

Εκτός από καλήποδομή όμως απαιτείται και καλώς αναπτυγμένος στόλος. Η Ευρωπαϊκή Ένωση ακολούθησε σχετικώς την κατεύθυνση της ανάπτυξης κλίμακος ως αποτέλεσμα του 10ετούς προγράμματος εξυγίανσης μεγάλης κλίμακος (κανονισμός για τη διάλυση πλοίων και κανονισμός αντικατάστασης παλιών με νέα). Επιπλέον, με οδηγία του 1996καταργήθηκαν τα εκ περιτροπής συστήματα. Αυτό οδήγησε σε ραγδαία πτώση των τιμών φορτίου. Παρά την άνοδο της παραγωγικότητας, τα φορτία σε πλοία κάτω των 1000 τόνων δεν ήταν πλέον αποδοτικά.

Όμως, η προσοχή πρέπει να επικεντρωθεί στην διατήρηση επαρκώς μεγάλου στόλου πλοίων περί τους 1000 τόνους. Μεταξύ άλλων τα πλοία τύπων «spitsen» (350-400 τόνων) και «kempenaars» είναι απολύτως κατάλληλα για να ανεφοδιάζουν κυρίως τα απομακρυσμένα τμήματα ορισμένων λιμένων που είναι προσιτά μόνο μέσω μικρότερων πλωτών οδών. Αυτό ισχύει επίσης και για σχετικώς μικρές παρτίδες εμπορευμάτων.

1. Μπορεί να αναφέρει η Επιτροπή ποια είναι η κατάσταση με την διατήρηση ικανοποιητικώς μεγάλου στόλου πλοίων, χωρητικότητας μικρότερης από 1000 τόνους;

2. Ποιες προσπάθειες προτίθεται να καταβάλλει για να παράσχει στην εσωτερική ναυσιπλοΐα μια ευκαιρία για το μέλλον και να προσαρμόσει την πολιτική αυτή στο πλαίσιο προσπάθειας μειώσεως του προβλήματος οδικής κυκλοφορίας;

Απάντηση της κας de Palacio εξ ονόματος της Επιτροπής

(3 Μαρτίου 2000)

1. Η διατήρηση στόλου σκαφών εκτοπίσματος μικροτέρου των 1000 τόνων για εσωτερική ναυσιπλοΐα εμπίπτει στις ευθύνες των αντιστοίχων φορέων εκμετάλλευσης και η Επιτροπή δεν διαθέτει άποψη για το θέμα αυτό. Η Επιτροπή διαπιστώνει εντούτοις ότι ο στόλος των μικρών σκαφών των οποίων το εκτόπισμα δενπερβαίνει τους 650 τόνους εξακολουθεί να αντιπροσωπεύει το 40 % των εν γένει κοινοτικών στόλων.

2. Η νέα πολιτική για το κοινοτικό δυναμικό που καθιερώθηκε τον Απρίλιο του 1999 ευνοεί την κατασκευή μικροτέρων σκαφών εφόσον η αγορά το επιθυμεί. Η Επιτροπή θα εξακολουθήσει να λαμβάνει μέτραπέρ των μεταφορών δια των εσωτερικών πλωτών οδών ώστε να δημιουργηθούν εναλλακτικές και ανταγωνιστικές δυνατότητες προς τα άλλα μεταφορικά μέσα.
ΓΡΑΠΤΗ ΕΡΩΤΗΣΗ E-2209/99

υποβολή: Richard Corbett (PSE) προς την Επιτροπή

(29 Νοεμβρίου 1999)

Θέμα: Διαρθρωτικά Ταμεία και κατά κεφαλήν εισόδημα

Στην απάντησή της στην Ερώτηση Ε-1558/99(1) η Επιτροπή δήλωσε ότι το Λουξεμβούργο «εισέπραξε 0,04 %, ήτοι το μικρότερο μερίδιο από τα 15 κράτη μέλη».

Εάν η Επιτροπή είχε μπει στον κόπο να διαβάσει την ερώτηση, θα είχε διαπιστώσει ότι επρόκειτο για την κατά κεφαλή σχετική ευμάρεια. Θα μπορούσε τώρα η Επιτροπή να απαντήσει στην ερώτηση κατά πόσο το Λουξεμβούργο, το πλουσιότερο κράτος μέλος βάσει του κατά κεφαλήν εισοδήματος, εισπράττει το μεγαλύτερο κατά κεφαλή κεφάλαιο από τα Διαρθρωτικά Ταμεία; Εάν συμβαίνει κάτι τέτοιο, πώς δικαιολογεί η Επιτροπή την κατάσταση αυτή;

(1) ΕΕ C 170 E της 20.6.2000, σελ. 34.

Απάντηση του κ. Barnier Εξ ονόματος της Επιτροπής

(6 Ιανουαρίου 2000)

Για την επόμενη περίοδο προγραμματισμού 2000-2006, το Λουξεμβούργο θα λάβει, βάσει των διαρθρωτικών ταμείων, ετήσια κατά κεφαλή ενίσχυση 31,23 (τιμή 1999). Στην κατάταξη των κρατών μελών κατά φθίνουσα σειρά του ύψους της κατά κεφαλή ενίσχυσης, το Λουξεμβούργο κατέχει τη δωδέκατη θέση, που σημαίνει ότι δεν λαμβάνει ταψηλότερα κονδύλια.
ΓΡΑΠΤΗ ΕΡΩΤΗΣΗ E-2593/99

υποβολή: Daniel Hannan (PPE-DE) προς το Συμβούλιο

(3 Ιανουαρίου 2000)

Θέμα: Κώδικας Συμπεριφοράς

Η Επιχειρησιακή Διάταξη 4 του Κώδικα Συμπεριφοράς της ΕΕ για τις πωλήσεις όπλων αναφέρει ότι «τα κράτη μέλη τηρούν εμπιστευτικότητα ως προς mldr τις διαβουλεύσεις [που διεξάγονται βάσει του Κώδικα]».

Η βρετανική κυβέρνηση ερμηνεύει τη διάταξη αυτή ως καλύπτουσα και τα αποτελέσματα των διαβουλεύσεων (Επίσημη κθεση, 25 Οκτωβρίου 1999, στήλη 738).

Συμμερίζεται την ερμηνεία αυτή ολόκληρο το Συμβούλιο, ή εφαρμόζουν τα διάφορα κράτη μέλη το καθένα τη δική του πρακτική όσον αφορά το απόρρητο ή μη των αποτελεσμάτων των διαβουλεύσεων αυτών; Και εάν ισχύει το τελευταίο, ποιες είναι οι διάφορες ακολουθούμενες πρακτικές;

Υπάρχει κατάλογος των περιπτώσεων όπου ένα δεύτερο κράτος μέλος εξήγαγε όπλα για τα οποία ένα πρώτο κράτος μέλος είχε προηγουμένως αρνηθεί να χορηγήσει άδεια εξαγωγής;

Απάντηση

(13 Μαρτίου 2000)

Εναπόκειται στα κράτη μέλη να αποφασίσουν σε ποιό βαθμό θέλουν να καταστήσουν γνωστές στο κοινό τις διαβουλεύσεις δυνάμει του Κώδικα Συμπεριφοράς σχετικά με τις πωλήσεις όπλων. Το Συμβούλιο δεν είναι αρμόδιο να σχολιάσει την πρακτική των κρατών μελών στον τομέα αυτό.

Δενπάρχει κατάλογος όπλων τα οποία εξήχθησαν από ένα δεύτερο κράτος μέλος για τα οποία ένα πρώτο κράτος μέλος είχε προηγουμένως αρνηθεί να χορηγήσει άδεια εξαγωγής.
ΓΡΑΠΤΗ ΕΡΩΤΗΣΗ E-2832/99

υποβολή: Eija-Riitta Korhola (PPE-DE) προς την Επιτροπή

(18 Ιανουαρίου 2000)

Θέμα: Κενά στην έρευνα για την αλλαγή του κλίματος

Ποια κενά στην έρευνα για την αλλαγή του κλίματος έχουν εντοπισθεί είτε από την ίδια την Επιτροπή, είτε από τους ειδικούς συμβούλους ή τη Συμβουλευτική Επιτροπή η οποία συστήθηκε για την παρακολούθηση του έργου του Προγράμματος Έρευνας για την Ενέργεια, το Περιβάλλον και την Αειφόρο Ανάπτυξη;

Κοινή απάντηση του κ. Busquin εξ ονόματος της Επιτροπής στις γραπτές ερωτήσεις E-2832/99 και E-2842/99

(14 Φεβρουαρίου 2000)

Το πρόγραμμα εργασίας των δύο πρώτων προσκλήσεων καταστρώθηκε και διατυπώθηκε με σχολαστικότητα σε συνεργασία με τη συμβουλευτική ομάδα εμπειρογνωμόνων και με την επιτροπή διαχείρισης προγράμματος. Θα πραγματοποιηθούν περαιτέρω συζητήσεις με τους φορείς αυτούς με γνώμονα τις εν λόγω προσκλήσεις.

Για λόγους κυρίως δημοσιονομικούς, αλλά και σύμφωνα με τιςποδείξεις των παραπάνω φορέων, το σημείο 2.1.3 «Climate change prediction and scenarios» τοποθετήθηκε στην πρώτη πρόσκληση αλλά όχι και στη δεύτερη, θα ξαναμπεί δε στην πρόσκληση του 2001.
ΓΡΑΠΤΗ ΕΡΩΤΗΣΗ E-2533/99

υποβολή: Alexandros Alavanos (GUE/NGL) προς την Επιτροπή

(4 Ιανουαρίου 2000)

Θέμα: Εναρμόνιση του δημοσίου ναυτικού δικαίου με την κοινοτική νομοθεσία

Με Προεδρικό διάταγμα που πρόσφατα κατέθεσε η ελληνική κυβέρνηση, καταργείται το άρθρο 5 του Κώδικα Δημοσίου Ναυτικού Δικαίου που όριζε ότι ελληνικά πλοία είναι μόνον αυτά που ανήκουν κατά ποσοστό πουπερβαίνει το 50 % σε έλληνες πλοιοκτήτες, προκειμένου να εναρμονισθεί η ελληνική νομοθεσία με την Οδηγία 75/34(1) (άρθρο 7) και του Κανονισμού 1251/70(2) (άρθρο 7) και σύμφωνα με την απόφαση της 27.11.1997 του Ευρωπαϊκού Δικαστηρίου.

Οι συνδικαλιστικές οργανώσεις ναυτικών και πλοιοκτητών ανησυχούν για τυχόν ευμενέστερη μεταχείριση των πλοίων που έχουν ιδιοκτήτες άλλους κοινοτικούςπηκόους σε σχέση με τα πλοία των ελλήνων πλοιοκτητών.

Δεδομένων των ανησυχιών που έχουν εκφράσει οι συνδικαλιστικές οργανώσεις, ερωτάται η Επιτροπή:

1. Υπάρχει περίπτωση ευμενέστερης μεταχείρισης των «ξένων» πλοίων που θα εγκατασταθούν στην Ελλάδα;

2. Θα ισχύσουν χωρίς διάκριση τα προβλεπόμενα για τα ελληνικά πλοία από την ελληνική νομοθεσία όπως τα περί σύνθεσης των πληρωμάτων, καθιέρωσης κοινής γλώσσας εργασίας, χορήγησης άδειας σκοπιμότητας, επάνδρωσης σωστικών μέτρων και άλλων πρόσθετων απαιτήσεων της ελληνικής νομοθεσίας;

(1) ΕΕ L 14 της 20.1.1975, σελ. 10.

(2) ΕΕ L 142 της 30.6.1970, σελ. 24.

Απάντηση της κας de Palacio εξ ονόματος της Επιτροπής

(1 Φεβρουαρίου 2000)

Το σχέδιο προεδρικού διατάγματος, με το οποίο τροποποιείται το άρθρο 5 του νομοθετικού διατάγματος αριθ. 187 της 29ης Σεπτεμβρίου-3ης Οκτωβρίου 1973 περί Κώδικος Δημοσίου Ναυτικού Δικαίου, αποτελεί συνέχεια της απόφασης του Ευρωπαϊκού Δικαστηρίου της 27ης Νοεμβρίου 1997 στηνπόθεση C-62/96 σχετικά με τις προϋποθέσεις εγγραφής πλοίων στα νηολόγια. Το εν λόγω σχέδιοποβλήθηκε προς εξέταση στην Επιτροπή και κρίθηκε σύμφωνο με την κοινοτική νομοθεσία και μόλις δημοσιευθεί θα μπορέσει να κλείσει η διαδικασία παράβασης.

Δυνάμει του άρθρου 43 (πρώην άρθρου 52) της συνθήκης ΕΚ, τα πλοία που ανήκουν σεπηκόους ή σε εταιρείες των κρατών μελών, τα οποία θα εγγραφούν στο ελληνικό νηολόγιο, πρέπει ναπόκεινται στους ιδίους όρους που ισχύουν και για ταπόλοιπα ελληνικά πλοία. Θα ισχύσουν ομοίως, χωρίς διάκριση, για τα εν λόγω πλοία οι διατάξεις της ελληνικής νομοθεσίας περί σύνθεσης των πληρωμάτων, καθιέρωσης κοινής γλώσσας εργασίας, χορήγησης άδειας σκοπιμότητας, επάνδρωσης σωστικών μέτρων και άλλων απαιτήσεων της ελληνικής νομοθεσίας.
ΓΡΑΠΤΗ ΕΡΩΤΗΣΗ E-2812/99

υποβολή: Raffaele Costa (PPE-DE) προς την Επιτροπή

(18 Ιανουαρίου 2000)

Θέμα: Γραφείο Εκπροσώπησης της Ευρωπαϊκής Επιτροπής στο Μιλάνο

Γνωρίζει η Επιτροπή ότι ένας πολίτης που επιθυμούσε να συμβουλευθεί μια Επίσημη Εφημερίδα βρήκε το γραφείο εκπροσώπησής της στο Μιλάνο Corso Magenta 59 κλειστό στις 6 Δεκεμβρίου και ότι στην πόρτα είχε κολληθεί μια πινακίδα που έλεγε: «Κλειστό λόγω γέφυρας έως τις 10 Δεκεμβρίου»;

Μπορεί η Επιτροπή να γνωστοποιήσει ποιά μέτρα προτίθεται να λάβει ώστε να μην συμβούν και πάλι τέτοιου είδους απρόοπτα;

Απάντηση του κ. Prodi εξ ονόματος της Επιτροπής

(11 Φεβρουαρίου 2000)

Η αντιπροσωπεία της Επιτροπής στο Μιλάνο ήταν κλειστή στις 7 Δεκεμβρίου 1999 (Sant'Ambrogio, πολιούχος του Μιλάνου) και στις 8 Δεκεμβρίου 1999 (Immacolata), επίσημες αργίες. Ηπηρεσία τεκμηρίωσης, η οποία είναι ανοικτή στο κοινό το πρωί της Δευτέρας, το απόγευμα της Τετάρτης και το πρωί της Παρασκευής, ήταν εκτάκτως κλειστή τη Δευτέρα 6 Δεκεμβρίου 1999 ελλείψει προσωπικού. Ήταν ανοικτή την Παρασκευή 10 Δεκεμβρίου 1999.

Ήδη από τις 22 Νοεμβρίου 1999, είχε αναρτηθεί στο εξωτερικό πινακίδα που πληροφορούσε το κοινό ότι: «La Rappresentanza a Milano della Commissione europea rimane aperta al pubblico fino a venerdi 3 dicembre 1999. Riaprir venerdi 10 dicembre 1999».
ΓΡΑΠΤΗ ΕΡΩΤΗΣΗ E-2833/99

υποβολή: Eija-Riitta Korhola (PPE-DE) προς την Επιτροπή

(18 Ιανουαρίου 2000)

Θέμα: Στρατηγικοί λόγοι για τη διεξαγωγή έρευνας σχετικά με τις κλιματικές αλλαγές

Σε ποιές περιοχές πιστεύει η Ευρωπαϊκή Επιτροπή ότι είναι σημαντική η διεξαγωγή έρευνας σχετικά με τις κλιματικές αλλαγές για «στρατηγικούς λόγους» π.χ., όσον αφορά τη συνεργασία με τις Ηνωμένες Πολιτείες ή για να ικανοποιηθούν ανάγκες που συμφωνήθηκαν εντός διεθνών ερευνητικών ομάδων που έχουν συγκροτηθεί στο πλαίσιο των προγραμμάτων των Ηνωμένων Εθνών;

Απάντηση του Κ. Busquin Εξ ονόματος της Επιτροπής

(14 Φεβρουαρίου 2000)

Από στρατηγική άποψη, και στα πλαίσια της συνεργασίας με τις Ηνωμένες Πολιτείες και την Ιαπωνία, έχουν επιλεγεί ορισμένα ζητήματα προτεραιότητας. Περιλαμβάνεται σε αυτά η έρευνα η έρευνα για την πρόγνωση του καιρού, για τον κύκλο του άνθρακα και για τις κλιματολογικές επιπτώσεις. Ομοίως αντιμετωπίζονται κατά προτεραιότητα ερευνητικά θέματα που επισημαίνονται στη Διάσκεψη του Κυότο.
ΓΡΑΠΤΗ ΕΡΩΤΗΣΗ E-2749/99

υποβολή: Grard Deprez (PPE-DE) προς την Επιτροπή

(18 Ιανουαρίου 2000)

Θέμα: Ευρωπαϊκή εκστρατεία για την βία εναντίον των γυναικών

Θα μπορούσε η Επιτροπή, στα πλαίσια της πρωτοβουλίας DAPHNE και της «Ευρωπαϊκής Εκστρατείας για την βία εναντίον των γυναικών» η οποία αποτελεί συνέχεια του ψηφίσματος του Ευρωπαϊκού Κοινοβουλίου του 1997 «Βία εναντίον των γυναικών» (A4-0250/97(1)), να διευκρινίσει:

1. Ποια προγράμματαποστηρίχτηκαν το 1999, ιδιαίτερα στο Βέλγιο;

2. Αν πιστεύει ότι τα προγράμματα αυτά είχαν απτά αποτελέσματα στην καταπολέμηση της βίας εναντίον των γυναικών;

3. Τι σκοπεύει ενδεχομένως να κάνει προκειμένου να βελτιώσει την αποτελεσματικότητα των δύο πρωτοβουλιών;

4. Ποια προγράμματα έχουν ήδη καταρτιστεί και εγκριθεί για το 2000, στα πλαίσια αυτής της εκστρατείας;

(1) ΕΕ C 304 της 6.10.1997, σελ. 55.

Απάντηση της κας Reding εξ ονόματος της Επιτροπής

(2 Μαρτίου 2000)

Στο πλαίσιο της ευρωπαϊκής εκστρατείας για την ευαισθητοποίηση της κοινής γνώμης σε ό,τι αφορά τη βία εις βάρος των γυναικών, η Επιτροπήποστήριξε στο Βέλγιο το σχέδιο του συμβουλίου γαλλόφωνων γυναικών του Βελγίου που καλύπτει όλη τη χώρα, καθώς και το σχέδιο της ευρωπαϊκής γυναικείας ομάδας πίεσης με διακρατική κάλυψη.

Είναι αδύνατο να αξιολογήσει τώρα η Επιτροπή τον αντίκτυπο αυτών των σχεδίων, εφόσον βρίσκονται αυτά στο στάδιο τηςλοποίησης. Η ευρωπαϊκή εκστρατεία άρχισε το Μάρτιο του 1999 και θα λήξει τον Μάιο του 2000. Οργανώθηκε εκδήλωση για τη λήξη της εκστρατείας σε συνεργασία με την πορτογαλική προεδρία στη Λισαβόνα από τις 4 έως τις 6 Μαΐου 2000. Στο πλαίσιο αυτής της εκδήλωσης θα παρουσιαστεί έκθεση αξιολόγησης της εκστρατείας. Τα αποτελέσματά της θα ληφθούνπόψη κατά την επεξεργασία όλων των μελλοντικών ενεργειών στον τομέα αυτό.

Η Επιτροπήπενθυμίζει στον κ. βουλευτή ότι στο πλαίσιο της πρωτοβουλίας Daphne (1997-1999)ποστήριξε 150 ενέργειες οργανώσεων που εργάζονται για την καταπολέμηση της βίας εις βάρος των γυναικών. Πολλές από αυτές τις ενέργειεςλοποιούνται στο Βέλγιο. Η Επιτροπή θα συνεχίσει αυτή τη δράση της στο πλαίσιο του προγράμματος Daphne (2000-2003).

Κατάλογος των προγραμμάτων που εγκρίθηκαν στο πλαίσιο αυτής της εκστρατείας απεστάλη απευθείας στον κ. βουλευτή και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2737/99

υποβολή: Michl Ebner (PPE-DE) προς την Επιτροπή

(18 Ιανουαρίου 2000)

Θέμα: Αθέμιτος ανταγωνισμός στον τομέα της ρακής από στέμφυλα

Το ακατέργαστο αλκοόλ χημικής προέλευσης μπορεί να φθάσει, αφού προηγηθεί διάλυση, σε αλκοολομετρικό τίτλο κατώτερο του 86 % Vol και ερμηνεύοντας ευρέως ορισμένους κοινοτικούς κανόνες να καταστεί ρακή από στέμφυλα που αφού εισαχθεί στην Ιταλία θα μπορούσε, έστω και παράτυπα, να διοχετευθεί στο εμπόριοπό την ονομασία γκράπα.

Η κατ' αυτό τον τρόπο παραγόμενη ρακή από στέμφυλα έχει τιμή αγοράς σημαντικά χαμηλότερη από την γκράπα καθόσον λαμβάνει κατά τη στιγμή της παραγωγής του ακατέργαστου αλκοόλ, κοινοτική συνεισφορά ύψους 140.000 λιρετών ανά εκατόλιτρο καθαρής αλκοόλης, έναντι των 78.000 λιρετών που λαμβάνει η γκράπα.

Η διαφορά αυτή 62.000 λιρετών οδηγεί στην παραποίηση του πλέον ιταλικού εκ των αποσταγμάτων, γεγονός που όχι μόνο συνεπάγεται σοβαρή οικονομική ζημιά για τους παραγωγούς αλλά και αποτελεί πραγματική απάτη σε βάρος των καταναλωτών.

Μπορεί η Επιτροπή να αναφέρει εάν προτίθεται να λάβει μέτρα ώστε να ισοσταθμίσει την κοινοτική συνεισφορά της γκράπα με το ακατέργαστο αλκοόλ, εξαλείφοντας έτσι τη μορφή αυτή αθέμιτου ανταγωνισμού όπως επίσης και απάτης έναντι του καταναλωτή;

Απάντηση του κ. Fischler εξ ονόματος της Επιτροπής

(14 Φεβρουαρίου 2000)

Η Επιτροπή πληροφορήθηκε το πρόβλημα χρήσης ακατέργαστης αλκοόλης για την κατασκευή grappa, γεγονός που αντιτίθεται στην ισχύουσα νομοθεσία.

Τα θέμα εθίγη κατά τη διάρκεια πρόσφατης επιτροπής διαχείρισης, όπου ζητήθηκε από τα σχετικά κράτη μέλη να συγκεντρώσουν την προσοχή τους, κατά την παροχή των ενισχύσεων αυτών, στον προορισμό του προϊόντος της απόσταξης. Προφανώς, η επίβλεψη της σωστής εφαρμογής της εν λόγω κοινοτικής νομοθεσίας ανήκει στιςπηρεσίες εποπτείας των κρατών μελών.

Όσον αφορά το επίπεδο των ενισχύσεων στην απόσταξη για τα αποστάγματα στομφύλων και την ακατέργαστη αλκοόλη, η Επιτροπή επανεξετάζει τις ανωτέρω ενισχύσεις στο πλαίσιο της εφαρμογής μεταρρύθμισης της κοινής οργάνωσης αγοράς «οίνου» η οποία θα τεθεί σε εφαρμογή από την επόμενη περίοδο. (1η Αυγούστου 2000).
ΓΡΑΠΤΗ ΕΡΩΤΗΣΗ E-2463/99

υποβολή: Inger Schrling (Verts/ALE) προς το Συμβούλιο

(16 Δεκεμβρίου 1999)

Θέμα: Οδηγία της ΕΕ κατά της περιοριστικής πολιτικής της Σουηδίας για τα ναρκωτικά

Στη Σουηδία ισχύουν κανόνες οι οποίοι περιορίζουν αυστηρά την εισαγωγή ουσιών που κατατάσσονται στα ναρκωτικά -ακόμη και στην περίπτωση που αυτές χορηγούνται με ιατρική συνταγή για θεραπευτικούς σκοπούς. Για παράδειγμα, σύμφωνα με τον κανονισμό 1997:11 του σουηδικού Εθνικού Οργανισμού Φαρμάκων, μπορεί κανείς να εισαγάγει στη χώρα αμφεταμίνες μόνο για προσωπική κατανάλωση μέγιστης διάρκειας πέντε ημερών.

νας σουηδός γιατρός κατήγγειλε στην Ευρωπαϊκή Επιτροπή την εν λόγω πρακτική και τους σχετικούς κανόνες της Σουηδίας,ποστηρίζοντας ότι έρχονται σε αντίθεση με τους κανόνες της ΕΕ για την ελεύθερη κυκλοφορία εμπορευμάτων καιπηρεσιών. Ο γιατρός αυτός ζητεί από την Ευρωπαϊκή Επιτροπή να κινήσει διαδικασία κατά της Σουηδίας και να χαρακτηρίσει τους κανόνες της παράνομους -λόγω ασυμβατότητας προς την κοινοτική νομοθεσία.

Σε περίπτωση που η Επιτροπή αποφανθεί ότι η σουηδική νομοθεσία έρχεται σε αντίθεση προς το κοινοτικό δίκαιο, θα μπορούν σουηδοί πολίτες να αποκτούν ναρκωτικές ουσίες με συνταγές γιατρών από κράτη μέλη με «φιλελεύθερη» πολιτική για τα ναρκωτικά, και να τις εισάγουν στη Σουηδία χωρίς οι τελωνειακές αρχές να μπορούν να παρέμβουν;

Απάντηση

(13 Μαρτίου 2000)

Η Εκτελεστική Επιτροπή του Σένγκεν ενέκρινε, στις 22 Δεκεμβρίου 1994, ένα πρότυπο πιστοποιητικού για τη μεταφορά ναρκωτικών και/ή ψυχοτρόπων ουσιών στα πλαίσια θεραπευτικής αγωγής(1).

Το εν λόγω πιστοποιητικό, το οποίο βασίζεται στο άρθρο 75 της σύμβασης για την εφαρμογή της συμφωνίας του Σένγκεν, επιτρέπει σε άτομα που διαμένουν σε χώρα που εφαρμόζει το κεκτημένο του Σένγκεν να μεταβαίνουν σε άλλες χώρες που και αυτές εφαρμόζουν το κεκτημένο του Σένγκεν, μεταφέροντας νομίμως ποσότητα ναρκωτικών και/ή ψυχοτρόπων ουσιών για τις οποίες έχει εγκριθεί ιατρική συνταγή, για αγωγή 30 ημερών.

Πρόκειται για εντελώς ιδιάζουσες περιπτώσεις που αφορούν περιορισμένο αριθμό ατόμων, η κατάσταση τηςγείας των οποίων απαιτεί τακτική πρόσληψη φαρμάκων. Τα φάρμακα αυτά ορίζονται από γιατρό της χώρας διαμονής τους, ο οποίος χρησιμοποιεί εν προκειμένω το ειδικό πιστοποιητικό που προβλέπεται στο προαναφερθέν άρθρο 75. Οι αρχές κάθε χώρας που εφαρμόζει τη σύμβαση του Σένγκεν μπορούν να ελέγξουν το πιστοποιητικό αυτό στην κεντρική αρχή της χώρας στην οποία εξεδόθη.

Μόλις το κεκτημένο του Σένγκεν που έχει πλέον ενσωματωθεί στο κοινοτικό δίκαιο τεθεί σε ισχύ στη Σουηδία, θα εφαρμόζεται στην χώρα αυτή ο μηχανισμός περί του οποίου ο λόγος.

(1) Έγγραφο SCH/Com-ex (94) 28 rv. και SCH/Stup. (94) 21.
ΓΡΑΠΤΗ ΕΡΩΤΗΣΗ E-2123/99

υποβολή: Gianfranco Dell'Alba (TDI) προς την Επιτροπή

(24 Νοεμβρίου 1999)

Θέμα: Στόχος 2 για την περίοδο 2000/2006 σχετικά με τους λόγους που επέβαλαν τον αποκλεισμό της Ιταλίας

Δεδομένου ότι η Επιτροπή χαρακτήρισε ως «απαράδεκτες» τις προτάσεις της ιταλικής κυβέρνησης σχετικά ε τις επιλέξιμες περιφέρειες για τον στόχο 2 της περιόδου 2000-2006, αρνούμενη να εξετάσει το περιεχόμενό τους και καλώντας την να τις αναδιατυπώσει εξπαρχής"

Η άρνηση αυτή ενδέχεται να προκαλέσει σοβαρές καθυστερήσεις κατά την χορήγηση των κεφαλαίων στις περιφέρειες και την παρεπόμενη εφαρμογή των διαρθρωτικών πολιτικών, και ναπονομεύσει, ενδεχομένωςπέρ άλλων χωρών, την ικανότητα δέσμευσης και διάθεσης των ίδιων των κεφαλαίων"

Η Επιτροπή δεσμεύθηκε, κατά την έγκριση του Κανονισμού-πλαίσιο των Διαρθρωτικών Ταμείων, να λάβειπόψη την ιδιαιτερότητα των επιμέρους κρατών μελών κατά την συνολική εξέταση των επιλέξιμων ζωνών.

Μπορεί η Επιτροπή να μας πεί:

1. Ποιοί είναι οι λόγοι που οδήγησαν στην δραστική αυτή απόφαση, η οποία εξάλλου δεν πρόβλέπεται ούτε από τον ίδιο τον Κανονισμό;

2. Δεν θεωρεί η Επιτροπή ότι δεν έλαβε επαρκώςπόψη ενδεχόμενες δυνατότητες εξαίρεσης που συνδέονται με τις ιταλικές ιδιαιτερότητες;

Απάντηση του κ. Barnier εξ ονόματος της Επιτροπής

(21 Ιανουαρίου 2000)

1. Η πρόταση για τον κατάλογο ζωνών που είναι επιλέξιμες για το στόχο 2, πουποβλήθηκε στην Επιτροπή από τις ιταλικές αρχές την 1 Οκτωβρίου 1999, θεωρήθηκε ως μη αποδεκτή λόγω του ότι δεν τηρούσε τις διατάξεις της παραγράφου 4 του άρθρου 4 του κανονισμού αριθ. 1260/1999 του Συμβουλίου της 21ης Ιουνίου 1999 σχετικά με γενικές διατάξεις που αφορούν τα διαρθρωτικά ταμεία(1). Οι εν λόγω διατάξεις προβλέπουν ότι οι ζώνες που ανταποκρίνονται στα κριτήρια που αποκαλούνται «κοινοτικά», οι οποίες περιλαμβάνονται στις παραγράφους 5 και 6 του εν λόγω άρθρου 4, καλύπτουν το 50 % τουλάχιστον του πληθυσμού που αφορά ο στόχος αριθ. 2 σε κάθε κράτος μέλος. Κατά συνέπεια, οι ζώνες που ανταποκρίνονται στα κριτήρια αυτά, οι οποίεςποβλήθηκαν από τις ιταλικές αρχές, αφορούσαν μόνο 2,2 εκατ. κατοίκους, ήτοι το 29,6 % του συνολικού επιλέξιμου πληθυσμού.

2. Η Επιτροπή θεωρεί ότι ο προαναφερόμενος κανονισμός, ο οποίος εγκρίθηκε από όλα τα κράτη μέλη, μετά από σύμφωνη γνώμη του Κοινοβουλίου, προσφέρει πολλές δυνατότητες που επιτρέπουν να ληφθείπόψη η ιδιαιτερότητα της ιταλικής επικράτειας χωρίς ναπάρχει ανάγκη εφαρμογής παρεκκλίσεων που δεν προβλέπονται από τους κανονισμούς.

Κατ&pos; αυτόν τον τρόπο, οι ιταλικές αρχές δενποχρεούνται ναποβάλλουν το σύνολο των επαρχιών που ανταποκρίνονται στα κοινοτικά κριτήρια και των οποίων η πληθυσμός ανέρχεται σε 5.021.900 κατοίκους. Αρκεί μόνο να προτείνουν, στο πλαίσιο των κριτηρίων αυτών, ζώνες που αφορούν συνολικά τουλάχιστον 3.701.000 κατοίκους.

Εξάλλου, μπορούν να παρουσιάσουν το 50 % του επιλέξιμου πληθυσμού με βάση κριτήρια που αποκαλούνται «εθνικά», τα οποία περιλαμβάνονται στις παραγράφους 7 έως 9 του άρθρου 4 του προαναφερόμενου κανονισμού.

(1) ΕΕ L 161 της 26.6.1999.